Юрко Капац

**Юрко Капац** (8.&nbsp;септембра 1998, Новоє Давыдково, Мукачовськый район) є русинськый блоґер, активіста, товмач, закладатель русинськых інтернетовых проєктув ги „RUE \\ Русинськый портал“ (тай вебсайта), „іҐазета“, „Рудні казкы“, перенесеня „Русько-русинського“ тай „Русинсько-руського“ словникув Іґоря Керчі у вебовый формат. Член чеської орґанізації „Общество приятелюв Пудкарпатської Руси“ (). Булшу часть свого живота жиє в еміґрації на Чехах.

## Ранньый живот
Родив ся 8.&nbsp;септембра 1998 у Новому Давыдкові, де удходив такой перші чотыри класы ошколы. Уд рожденя до 9&nbsp;рокув рус у воспитаньови бабкы; родакы му по роботі ходили за гатар, головно на Чехы. У 2009.&nbsp;рокови го першый раз узяли д собі на літо у Прагу, обы дітвак у тум числі ся помалы адаптовав до чеської ошколы, у котру го май пак у тому такой році дали. Пак ся учив у Середнюй промысловуй електротехнічнуй ошколі в Ужлабіні в Празі ().

Першыма приспівками Капаца до русинського кываня стало чиненя образчикув из русинськов лексиков про русинські рокаші у соціалнуй сітці „Вконтакте“. Тым Юрко ся занимав у свої 14&nbsp;рокув.

## Творьба

### RUE \\ Русинськый портал тай Rueportal.eu
15.&nbsp;януара 2018.&nbsp;рока вытворив інформаційну сторунку „RUE \\ Русинськый портал“ у соціалнуй сітці Facebook. У яри 2018.&nbsp;рока у проєкта ся появив и вебсайт Rueportal.eu, на основі котрого пак ся розміщовали и другі вебові ініціативы Капаца.

#### [https://www.rueportal.eu/knyhovnyca/ Книговниця]
Цифрова бібліотека, котра обсягує русинсько- и чужоязычну белетристичну, школовалну, періодичну, лінґвістичну тай історичну літературу. 

#### [https://jazyk.rueportal.eu/slovnyk Словник]
Проєкт ся начав из діґіталізованых „Русько-русинського“ тай „Русинсько-руського“ словникув Іґоря Керчі, адаптованых про вебовый формат из гляданьом межи словниковыма статями, айбо на днешньый день урус у аґреґатор дакулкох словникув, котрый ся потихы доповнят „розшыреным словником“, у котрый ся пишут слова, не найдені у другых уданых дотеперь словниках.

#### [https://jazyk.rueportal.eu/prykazky Приказкы тай пословиці]
Зобрата з разных жерел база містных тай не лиш приказок.

#### [https://www.rueportal.eu/maps/ Мапы]
Діґіталні верзії діалектолоґічных мап Пудкарпатя из „Лінґвістичного атласа украйинськых народных говорув Закарпатської области УРСР“ Й.&nbsp;О.&nbsp;Дзендзелівського тай коментарії ид ним.

#### [https://poezija.rueportal.eu/ Карпаторусинська поезія]
Пудсайт про публікацію поезії из розділом на авторув, зберькы тай тематику.

#### [https://www.rueportal.eu/gazeta/ іҐазета]
Архів публікацій новостного тай інформаційного характера тай інтервю из русинськыма персоналіями.

#### [https://www.rueportal.eu/kazky/ Рудні казкы]
Цільов пудпроєкта „Рудні казкы“ стало всокоченя локалных казок у русинськуй бесіді; основов про тото стала книга „Казкы Верьховины“, у котруй творы были напечатані у російському языкови — їх Капац потовмачив по русинськы. Поєдны творы дустали ай авдіо у начитці Мигаля Лыжечка.

### Товмацька діятелность
Занимат ся товмаченьом прозовых творув: из яри 2022.&nbsp;рока робит над тай періодично публікує русинськоє товмаченя „Переміны“ Франца Кафкы у „Алманахови днешньої русинської літературы“. Юрко Капац ся дуклав ид русинськым товмаченям месенджера Telegram, компютерної бавкы Minecraft (локалізація была офіціално додана у бавку 26.&nbsp;октовбра 2022). Уд марця 2024.&nbsp;рока товмачит тітулкы д аніме „Наруто“; на септембер 2024 потовмачені сут перші 16&nbsp;епізодув.

## Удкликованя
* Rueportal.eu

## Референції


Катеґорія:Родакы Нового Давыдкова